Societatea Română de Radiodifuziune

**Societatea Română de Radiodifuziune** (en galego: «Sociedade Romanesa de Radiodifusión»), coñecida informalmente como **Radio România**, é a emisora de radio pública de Romanía. Opera en FM e AM, en canles de radio locais e nacionais en Internet. As estacións locais ofrécense mediante a filial Radio România Rexional. Radio România Internaţional é a estación de radio internacional da compañía, que transmite en dúas canles en romanés, inglés, francés, arromanés, castelán, alemán, italiano, serbio, ruso, ucraíno, chinés e árabe.

## Historia 
miniatura|dereita|Radio Chișinău en 1940
As primeiras emisións de radio experimentais foron realizadas durante o verán de 1925, apenas uns meses despois da fundación dunha asociación en favor do desenvolvemento da radio (*Asociația prietenii radiofoniei*, é dicir, a Asociación de amigos da radiofonía) polo físico Dragomir Hurmuzescu.

A Sociedade de difusión radiotelefónica de Romanía (*Societatea de difuziune radiotelefonică din România*) foi creada por un decreto do consello de ministros publicado o 22 de decembro de 1927, pero non entrou en funcionamento até o mes de marzo de 1928. As emisións regulares, que comezaron o 1 de novembro dese ano, tiñan lugar durante unhas horas ó día e os seus contidos principalmente eran boletíns informativos e música. O  lanzouse un programa dedicado aos rapaces (*Ora copiilor*); o 14 de abril, a estación retransmitiu en directo unha representación de Aida, unha ópera de Giuseppe Verdi.

O 4 de abril de 1936, a Sociedade de difusión radiotelefónica de Romanía toma o seu nome actual de *Societatea Română de Radiodifuziune* (*Sociedade Romanesa de Radiodifusión*). As primeiras emisoras rexionais fixeron a súa aparición a partir de 1939: a primeira delas foi *Radio Besarabia* (transmitindo desde Chișinău), seguida en 1941 de *Radio Moldova* (emitindo desde Iași).

No mes de setembro de 1940, a chegada ao poder do xeneral Ion Antonescu mediante un Golpe de Estado foi o preludio do comezo dunha ditadura. A radio converteuse nun instrumento de propaganda ao servizo do *conducător* (en galego: *guía*). O encarceramento de Antonescu o , motivado polo golpe de Estado orquestrado polo rei Miguel I levou ao país a entrar na segunda guerra mundial do lado dos Aliados. En represalia, os alemáns bombardearon as principais estruturas de Bucarest e deste modo a sede e o principal transmisor de radio nacional quedou fóra de servizo.

Algunhas semanas máis tarde, os soviéticos entraron en Bucarest instaurando un goberno provisional dominado polo Partido Comunista. O 30 de setembro de 1947 a monarquía foi abolida e proclamouse a república. O 11 de xuño de 1948, a *Societatea Română de Radiodifuziune* foi nacionalizada por decreto.

Durante os anos 50, Romanía tivo un importante desenvolvemento da oferta radiofónica, xurdindo novas emisoras. En 1954, a radio nacional abre unha nova emisora, mentres que xorden emisoras rexionais como *Radio Cluj*, o 15 de marzo e *Radio Craiova*, o 6 de xuño. Estas son seguidas de *Radio Timișoara*, o  e *Radio Târgu Mureș*, o .

As primeiras emisións regulares da televisión romanesa (Televiziunea Română) comezaron en 1956. O ano seguinte, a televisión e radio nacionais fusionáronse para crear unha nova sociedade, a *Radioteleviziunea Română* (Radiotelevisión Romanesa). O  comezan as emisións da terceira estación de radio nacional, centrada esencialmente en contidos culturais e música clásica.

Entre 1970 e 1980, as tres emisoras de radio sumaban un total de 56 horas de emisións diarias, repartidas entre a primeira emisora (24h), a segunda (19h) e a tercerira (11h).

En 1985, co pretexto da necesidade de aforrar en enerxía, Nicolae Ceaușescu promulgou un decreto polo que reducía de forma drástica as emisións de radio e televisión. A segunda emisora romanesa pechou, mentres que a primeira só podía emitir de 19h a 22h, salvo en casos excepcionais (festas nacionais e discursos do 12 de xaneiro). O 12 de xaneiro, as estacións de radio rexionais foron forzadas a cesar as súas emisións, mentres que a nivel nacional, só podía emitir a primeira cadea desde as 06:30 ata as 00:00h. Esta situación durou ata o comezo da Revolución romanesa en decembro de 1989.

O , a *Radioteleviziunea Română* foi disolta para crear dúas novas sociedades: *Televiziunea Română* (TVR) e *Societatea Română de Radiodifuziune* (nome que xa portara a empresa entre 1936 e 1956).

As principais estacións de radio rexionais volveron estar en servizo progresivamente durante os anos 90.

No ano 1993, Societatea Română de Radiodifuziune entrou a formar parte como membro activo da Unión Europea de Radiodifusión.

## Notas 
## Véxase tamén 
### Outros artigos 
* Unión Europea de Radiodifusión
* Romanía
* Televiziunea Română
### Ligazóns externas 
* Sitio web oficial